Sy het ook die Elim-hospitaal in die distrik besoek wat deur die nasionale departement van gesondheid as ’n loodsprojek vir die beoogde Nasionale Gesondheidsversekeringsplan (NGV) geoormerk is.
“Die NGV is nie lewensvatbaar nie. Hoe kan dit werk as ’n loodsprojek van die NGV misluk het?” wou sy weet.
Sy was geskok oor die oorvol kraamafdeling by die Elim-hospitaal. “Die linne is oud en die wiegies is in ’n vervalle toestand.” Daar is nie die nodige inentings vir pasgeborenes nie.
Die Vhembe-distrik se hospitale en klinieke het in die 2016-’17-boekjaar ’n powere 42% vir funksionering gekry in ’n verslag waarin gesondheidstandaarde landwyd gemeet is.